फ्रैंकफर्ट। जर्मनी की जानी-मानी वाहन निर्माता कंपनी ‘फॉक्सवैगन’ ने एक घोषणा में कहा है कि वह अंतर्राष्ट्रीय फुटबाल टूर्नामेंटों में यूईएफए का नया साझेदार बनने के लिए तैयार है। अगले साल ‘फॉक्सवैगन’ इन टूर्नामेंटों में नए साझेदार के रूप में सामने आएगा। समाचार एजेंसी से मिली रिपोर्ट के अनुसार दोनों के बीच चार साल का करार हुआ है, जो यूईएफए यूरो कप-2020 तक चलेगा। इस विशेष संस्करण में 13 विभिन्न देशों में मैचों का आयोजन होगा, जो यूरोपियन टूर्नामेंट का 60वां संस्करण होगा।